recursal/SuperWikiNEXT-32B huggingface dataset:
**সংগো ম্নারা** হচ্ছে দক্ষিণ তানজানিয়ার সোয়াহিলি উপকূলে অবস্থিত একটি পাথুরে শহর। প্রস্তর শহরটির বয়স ১৪ থেকে ১৬ শতাব্দীকার। ইউনেস্কো সংগো ম্নারাকে নিকটবর্তী পাথুরে শহর কিলওয়া কিসিওয়ানির সংগে বিশ্ব ঐতিহ্যবাহী স্থান হিসেবে ঘোষণা । প্রত্নতত্ত্ববিদ গণ এখানে সর্বমোট ছয়টি মসজিদ, চারটি কবরস্থান এবং তিনটি উন্মুক্ত স্থানসহ দ্বীপে দুই ডজন বাড়ির সন্ধান পেয়েছেন । সংগো ম্নারা প্রধানত রুক্ষ প্রবাল এবং মর্টার দিতে গঠিত। এটা ভারত মহাসাগরীয় অঞ্চলে গড়ে ওঠা অনেক বাণিজ্যিক শহরের একটি।

সোয়াহিলি শহর বিন্যাস
---------------------

প্রত্নবিদগণ পাথুরে শহরের বিন্যাস বিশ্লেষণ করে সোয়াহিলি উপকূলে মসজিদ এবং বাড়ির সম্পর্ক থেকে সোয়াহিলি উপকূলে ইসলামি সংস্কৃতির প্রভাব, অঞ্চলের অর্থনীতি এবং জমির সত্বাধিকারীদের আনুষ্ঠানিক প্রথা বোঝার চেষ্টা করেছেন। খোলা জায়গা বিভিন্ন সামাজিক কর্মে ব্যবহার করা হতো। শহর দেয়ালের ভেতর এবং বাহির উভয় পাশে কবরখানার সন্ধান পাওয়া গেছে। সংগো ম্নারা এবং সোয়াহিলি উপকূলীয় পাথুরে শহরগুলোর বিন্যাস প্রায় একই রকমের।

খনন
---

খনন প্রক্রিয়া প্রত্নতত্ত্ববিদ দের সংগো ম্নারার জীবন যাপন ভালোভাবে বুঝতে সহায়তা করেছে। বিভিন্ন স্থানে খননকাজ চালানো হয়েছে। এর মধ্যে ৪০ টি গৃহ আছে। বিভিন্ন ধরনের হস্তনির্মিত দ্রব্য পাওয়া গেছে। এর বেশ কিছুকে খননকৃত ঘর গুলো থেকে উদ্ধার করা হয়েছে। প্রত্নবিদ গণ সাবধানে প্রাপ্ত জিনিসের মানচিত্র এবং রেকর্ড রাখছেন।

বাণিজ্য
-------

চীন, ভারত এবং অন্য দেশসমূহ যারা ভারত মহাসাগরে ব্যবসা করতো তাদের ব্যবসা ছিলো সোয়াহিলি উপকূল জুড়ে। সংগো ম্নারায় কারা ব্যবসা করতো এটা খুঁজতে গিয়ে চীন ও দক্ষিণ পূর্ব এশিয়ার সিরামিক ফলক পাওয়া গেছে। চীনা সিরামিক গুলো নীল এবং সাদা পোর্সেলিনের, সবুজাভ পাথুরে সামগ্রী ১৪ শতকের। দক্ষিণ পূর্ব এশিয়ার টুকরো গুলো নিষ্প্রভ এবং সবুজ উজ্জ্বল গুলো থাই থেকে আনা।

চিত্রশালা
---------

* সংগো ম্নারা প্রধান ভবনের ভেতরেসংগো ম্নারা প্রধান ভবনের ভেতরে
* সংগো ম্নারা প্রধান ভবনসংগো ম্নারা প্রধান ভবন
* সংগো ম্নারা ধ্বংসাবশেষের ভেতরেসংগো ম্নারা ধ্বংসাবশেষের ভেতরে
* মসজিদের মেহরাব, সংগো ম্নারামসজিদের মেহরাব, সংগো ম্নারা

তথ্যসূত্র
---------

1. ↑  Stoetzel, Jack (২০১১)। "Field Report: Archaeological Survey of Songo Mnara Island"। *Nyame Akuma*। **76**: 9–14।
2. ↑  Fleisher, Jeffrey; Wynne-Jones, Stephanie (২০১২)। "Finding Meaning in Ancient Swahili Spatial Practices"। *African Archaeological Review*। **29**: 171–207। ডিওআই:10.1007/s10437-012-9121-0।
3. ↑  Fleisher, Jeffery। "How Public Space is Used in Ancient Cities: The Case of Songo Mnara, a Medieval Swahili City in Tanzania" (পিডিএফ)। ২২ ডিসেম্বর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ অক্টোবর ২০১৪।
4. ↑  Fleisher, Jeffrey; Wynne-Jones, Stephanie। "Archaeological Investigations at Songo Mnara, Tanzania: Urban Space, Social Memory and Materiality on the 15th- and 16th-century Southern Swahili Coast" (পিডিএফ)। ৩ জানুয়ারি ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ এপ্রিল ২০১৭।
**শ্যারন মিচেল**, একজন মার্কিন যৌন বিজ্ঞানী এবং প্রাক্তন পর্নোগ্রাফিক চলচ্চিত্র অভিনেতা এবং পরিচালক। ১৯৯৮ সালে, তিনি অ্যাডাল্ট ইন্ডাস্ট্রি মেডিকেল হেলথ কেয়ার ফাউন্ডেশন (এআইএম) প্রতিষ্ঠা করেন, যেটি ২০১১ সালের তথ্য লঙ্ঘনের জন্য একটি মামলায় ক্লিনিকটি বন্ধ হওয়ার আগে প্রতি মাসে ১০০০ এরও বেশি প্রাপ্তবয়স্ক চলচ্চিত্র অভিনয়শিল্পীদের বিভিন্ন পরীক্ষা করে।

প্রারম্ভিক জীবন এবং কর্মজীবন
----------------------------

একমাত্র সন্তান, মিচেলকে নিউ জার্সির মনমাউথ কাউন্টির রোমান ক্যাথলিক দত্তক নিয়েছিল এবং বড় করেছিল। মার্থা গ্রাহাম ডান্স কোম্পানিতে অফ-ব্রডওয়ে অভিনেত্রী এবং নৃত্যশিল্পী হওয়ার আগে তিনি ১৭ বছর বয়সে সংক্ষিপ্ত বিয়ে করেছিলেন।  ১৯৭০-এর দশকের মাঝামাঝি সময়ে, তিনি একজন প্রাপ্তবয়স্ক অভিনেত্রী হয়ে ওঠেন, এবং *ওয়াটার পাওয়ার* (১৯৭৬), *দ্য ডেভিল ইন মিস জোন্স ২* (১৯৮২) *ক্যাপ্টেন লাস্ট অ্যান্ড দ্য পাইরেট ওমেন* (১৯৭৭), এবং *সেক্সক্যাপেডস* (১৯৮৩) চলচ্চিত্রে অভিনয় করেন।  তিনি মূলধারার চলচ্চিত্র যেমন *টুটসি* (১৯৮২) এবং *দ্য ডিয়ার হান্টার* (১৯৭৮) এর মতো চলচ্চিত্রেও তার ছোট ভূমিকা ছিল।

পুরস্কার
--------

মিচেল এভিএন হল অফ ফেম  এবং এক্সআরসিও হল অফ ফেমের (১৯৮৮ সাল থেকে) সদস্য।

তথ্যসূত্র
---------

1. 1 2 3 4  Madigan, Nick (২০০৪-০৫-১০)। "Voice of Health in a Pornographic World"। *The New York Times*। সংগ্রহের তারিখ ২০২১-০৯-২৭।
2. ↑  "Hall of Fame"। *AVN Awards*। ২০০৭-০৭-১৫ তারিখে মূল থেকে আর্কাইভ করা।
3. ↑  "XRCO Hall of Fame"। *bwdl.net*। ২০১১-০৭-২০ তারিখে মূল থেকে আর্কাইভ করা।

বহিঃসংযোগ
---------

* প্রাতিষ্ঠানিক ওয়েবসাইট –  ওয়েব্যাক মেশিনে আর্কাইভকৃত ২৬ জুন ২০১৪ তারিখে
* ইন্টারনেট মুভি ডেটাবেজে Sharon Mitchell (ইংরেজি)
* ইন্টারনেট অ্যাডাল্ট ফিল্ম ডাটাবেজে Sharon Mitchell
* অ্যাডাল্ট ফিল্ম ডাটাবেজে Sharon Mitchell (ইংরেজি)
অন্য ব্যবহারের জন্য জয়নাল আবেদীন (দ্ব্যর্থতা নিরসন) দেখুন।
**জয়নাল আবেদীন** (১৯৩৭-২০১৭) একজন ভাষাসৈনিক, সাংবাদিক, সাহিত্যিক ও চলচ্চিত্র ব্যক্তিত্ব ছিলেন। তিনি ছিলেন একজন উর্দুভাষী বাংলাদেশি।

জীবনী
-----

জয়নাল আবেদীন ১৯৩৭ সালের ১৫ জানুয়ারি ব্রিটিশ ভারতের যুক্তপ্রদেশের এলাহাবাদে জন্মগ্রহণ করেন। ১৯৪৭ সালে তার পরিবার বিহার থেকে পূর্ববঙ্গের সৈয়দপুরে চলে আসে। সৈয়দপুর উচ্চ বিদ্যালয় থেকে ম্যাট্রিকুলেশন পাশ করার পর তিনি ঢাকা কলেজ থেকে ইন্টারমিডিয়েট ও স্নাতক পাশ করেন।

ভাষা আন্দোলন শুরু হলে তিনি উর্দুভাষী হওয়া সত্ত্বেও ভাষা আন্দোলনে যোগ দেন। তিনি ভাষা আন্দোলনের সময় দেয়াল লিখনের জন্য 'মাস্টার অব ওয়াল রাইটার' হিসেবে পরিচিতি লাভ করেন। এছাড়াও, তিনি 'বিহারি ঝনু' নামে পরিচিত ছিলেন।

১৯৫৭ সালে *জং* পত্রিকায় কাজ করার মাধ্যমে তার সাংবাদিকতা জীবনের সূত্রপাত ঘটে। এরপর তিনি কাজ করেন *মর্নিং নিউজ*, *বাংলাদেশ টাইমস*, *চিত্রালী*, *ওয়াতন*, *এনা*য়।

জয়নাল আবেদীন ঢাকায় নির্মিত অনেক চলচ্চিত্রের চিত্রনাট্য লিখেছেন। এসব চলচ্চিত্রের মাঝে উল্লেখযোগ্য *চকোরী*, *জনতা এক্সপ্রেস*, *আনাড়ি*, *পায়েল*, *ছোট সাহেব*, *রাজু*, *দংশন*, ও *সংগ্রাম*। তিনি বাংলাদেশের প্রথম রঙিন চলচ্চিত্র *সঙ্গম* এর সংলাপ ও সঙ্গীত রচয়িতা। তিনি আখতারুজ্জামান ইলিয়াস রচিত *চিলেকোঠার সেপাই* উর্দুতে অনুবাদ করেছেন।

জয়নাল আবেদীন ২০১৭ সালের ৯ মার্চ ঢাকায় মৃত্যুবরণ করেন। তার মৃত্যুর পর রিপোর্টার্স ইউনিটি তাদের বার্ষিক সাংস্কৃতিক পুরস্কার জয়নাল সাংস্কৃতিক পুরস্কার হিসেবে নামকরণ করে।

তথ্যসূত্র
---------

1. 1 2 3 4 5 6  "একজন জয়নাল আবেদীন"। *যুগান্তর*। ৭ এপ্রিল ২০১৭। ২৮ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৬ জুন ২০১৯।
2. 1 2 3 4  "বাংলাদেশে বিহারি ডায়াসপোরা সাহিত্য"। *বিডিনিউজ২৪.কম*। ১৪ নভেম্বর ২০১৮। ১৪ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৭ জুন ২০১৯।
3. 1 2 3  "মৃত্যু পথযাত্রী মাস্টার অব ওয়াল রাইটার ভাষা সৈনিক সাংবাদিক ঝনু"। *ইনকিলাব*। ২৩ ফেব্রুয়ারি ২০১৭। সংগ্রহের তারিখ ২৮ জুন ২০১৯।
4. 1 2  "বাংলা অন্তঃপ্রাণ উর্দুভাষী সাংবাদিক জয়নাল আবেদীন শয্যাশায়ী"। *ইত্তেফাক*। ২৩ ফেব্রুয়ারি ২০১৭। সংগ্রহের তারিখ ২৮ জুন ২০১৯। [*স্থায়ীভাবে অকার্যকর সংযোগ*]
5. 1 2  "বাংলা অন্তঃপ্রাণ উর্দুভাষী জয়নাল আবেদীন শয্যাশায়ী"। ১৩ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৯।
**শ্যামাচরণ শ্রীমানি**  (? — ১৮৭৫) ছিলেন ঊনবিংশ শতকের ভারতীয় বাঙালি চিত্রশিল্পী, যার পরিচিতি প্রথম বাঙালি শিল্প সমালোচক হিসাবে। বাংলা ভাষায় প্রথম শিল্প সমালোচনার গ্রন্থ- *সূক্ষ্ম শিল্পের উৎপত্তি ও আর্যজাতির শিল্পচাতুরী* রচনা করে সংশ্লিষ্ট মহলে খ্যাতি লাভ করেন।  শিল্পাচার্য অবনীন্দ্রনাথ ঠাকুর শ্যামাচরণ শ্রীমানির গুণমুগ্ধ ছিলেন। 

শ্যামাচরণ শ্রীমানি যখন  কলকাতার সরকারি আর্ট কলেজ 'স্কুল অব ইন্ডাস্ট্রিয়াল আর্ট' নামে পরিচিত ছিল, সেসময়ের অধ্যক্ষ হেনরি হোভার লক-এর প্রথমদিককার ছাত্র ছিলেন। শ্যামাচরণ জ্যামিতিক রেখাঙ্কন, কাঠ-খোদাই, লিথোগ্রাফি ইত্যাদি বিষয়ে পারদর্শিতা অর্জন করেন। এমনকি ১৮৬৪ খ্রিস্টাব্দে অধ্যক্ষ শ্যামাচরণকে স্কুলে জ্যামিতিক রেখাঙ্কন বিষয়ে শিক্ষক হিসাবে নিযুক্ত করেন।  তাছাড়া পাশ্চাত্যের বাস্তবানুগ চিত্র অঙ্কনেও শিক্ষা লাভ করেছিলেন। তবে তিনি পাশ্চাত্য শিল্পকলা অন্ধভাবে অনুকরণ করার পক্ষপাতী ছিলেন না। 
১৮৭২ খ্রিস্টাব্দে নবগোপাল মিত্র কলকাতায় ন্যাশনাল আর্ট স্কুল চালু করলে তিনি চারু ও মূর্তির কলার শিক্ষক হিসাবে যোগ দেন।

ঊনবিংশ শতকে বাংলায় শিল্প সমালোচনায় যে তিনজন ব্যক্তিত্ব পরিচিত ছিলেন, তাদের অন্যতম ছিলেন শ্যামাচরণ। অন্য দুজন ছিলেন বলেন্দ্রনাথ ঠাকুর ও সুকুমার রায়। তবে শিল্প সমালোচনা নিয়ে প্রথম বাংলা গ্রন্থ রচনা করেন শ্যামাচরণই। প্রসঙ্গত উল্লেখযোগ্য এই যে, শিল্প নিয়ে ইংরাজী ভাষায় ছাড়া আঞ্চলিক ভাষায় আর কোন গ্রন্থও ছিল না সেসময়ে। তাঁর রচিত গ্রন্থ - *সূক্ষ্ম শিল্পের উৎপত্তি ও আর্যজাতির শিল্পচাতুরী* প্রকাশিত হয় ১৮৭৪ খ্রিস্টাব্দে।গ্রন্থটি বঙ্কিমচন্দ্র চট্টোপাধ্যায় ও  অবনীন্দ্রনাথ ঠাকুরসহ বহু বিদগ্ধ মানুষের প্রশংসা অর্জন করে। শিল্পকলা নিয়ে তৎকালীন ভারতের বিভিন্ন পত্র পত্রিকায় বা সাময়িকীতে বহু প্রবন্ধ রচনা করেছেন। শিল্পকলা ছাড়াও সাহিত্যে তার পাণ্ডিত্য ছিল। তিনি 'মহাবংশ' অবলম্বনে একটি কাব্যগাথা *সিংহল বিজয় কাব্য* রচনা করেন, যেটি প্রকাশিত হয় তার মৃত্যুর বছরেই ১৮৭৫ খ্রিস্টাব্দে।

তথ্যসূত্র
---------

1. 1 2  "Three Young Minds and Art Critical Writing in 19th c Bengal"। সংগ্রহের তারিখ ২০২২-০৩-২৮।
2. 1 2  *শ্রীমানি, শ্যামাচরণ*, বাংলাপিডিয়া উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ইলিনয়ের মানচিত্রে অবস্থান
**শ্যাম্পেইন কাউন্টি** মার্কিন যুক্তরাষ্ট্রের ইলিনয় অঙ্গরাজ্যের একটি প্রশাসনিক অঞ্চল। এটি ইলিনয়ের পূর্বাঞ্চলে অবস্থিত। শ্যাম্পেইন ও আর্বানা এখানকার প্রধান দুটি শহর। এই শহর দুটি জুড়ে ইউনিভার্সিটি অফ ইলিনয় এট আর্বানা-শ্যাম্পেইন অবস্থিত।

ইতিহাস
------

শ্যাম্পেইন কাউন্টি ১৮৩৩ সালে প্রতিষ্ঠিত হয়, যা পূর্বে ভার্মিলিয়ন কাউন্টির অন্তর্গত ছিল। এই কাউন্টি ও কাউন্টির আসন যথাক্রমে ওহাইওর শ্যাম্পেইন কাউন্টি ও আরবানার জন্য করা হয়। এই কাউন্টির প্রতিষ্ঠার ক্ষেত্রে গুরুত্বপূর্ণ ভূমিকা রাখে ইলিনয় কেন্দ্রীয় রেল যোগাযোগে শিকাগো শাখার আগমন ও বিশ্ববিদ্যালয় প্রতিষ্ঠা। পরবর্তীতে কাউন্টিটিতে একটি বিমানবন্দর ও গণ ট্রানজিট জেলা যুক্ত হয়। ১৯৯০-এর দশকে শানুট এয়ার ট্রেনিং সেন্টার বন্ধ করে দেওয়ার পর এই কাউন্টির উত্তরাংশ অর্থনৈতিকভাবে পিছিয়ে পড়ে। ২০০৪ সালের রাষ্ট্রপতি নির্বাচনে এটি ১০২টি ইলিয়ন কাউন্টির ১৫টির একটি যেখানে জন কেরি সংখ্যা গরিষ্ঠ ভোট (৫০.৩৭%) পায়।

* ১৮৩৩ সালে প্রতিষ্ঠাকালীন শ্যাম্পেইন কাউন্টি১৮৩৩ সালে প্রতিষ্ঠাকালীন শ্যাম্পেইন কাউন্টি
* শ্যাম্পেইন কাউন্টিতে কান্ট্রি গ্রেইন এলিভেটরশ্যাম্পেইন কাউন্টিতে কান্ট্রি গ্রেইন এলিভেটর

তথ্যসূত্র
---------

1. ↑  লেইপ, ডেভিড। "Dave Leip's Atlas of U.S. Presidential Elections - 2004 Presidential General Election Results - Champaign County, Illinois"। *uselectionatlas.org*। সংগ্রহের তারিখ ১৩ মে ২০১৮।
**শ্যামাপ্রসাদ কলেজ** হল ভারতের পশ্চিমবঙ্গ রাজ্যের কলকাতা শহরের একটি প্রাক-স্নাতক কলেজ। ১৯৪৫ খ্রিস্টাব্দে শ্যামাপ্রসাদ মুখোপাধ্যায় এই কলেজ প্রতিষ্ঠা করেন। দ্বিতীয় বিশ্বযুদ্ধের অব্যবহিত পর এই কলেজ প্রতিষ্ঠিত হয়। প্রথমে এই কলেজের নাম ছিল আশুতোষ কলেজ অফ কমার্স (সান্ধ্য বিভাগ)। ১৯৫৮ খ্রিস্টাব্দে আশুতোষ কলেজ থেকে আলাদা হয়ে নিজস্ব পরিচালন পদ্ধতিতে আসে এবং কলকাতা বিশ্ববিদ্যালয় দ্বারা অনুমোদিত হয়। পরবর্তীকালে বিশ্ববিদ্যালয় মঞ্জুরি কমিশনের তালিকাভুক্ত হয় এই কলেজ এবং শ্যামাপ্রসাদ মুখোপাধ্যায়ের অকালমৃত্যুর পর এর পুনর্নামকরণ হয় 'শ্যামাপ্রসাদ কলেজ'।

ভবন চত্বর
---------

কলেজটির প্রধান বাড়িটার বয়স প্রায় শতক ছুঁই ছুঁই এবং এই বাড়িতে আরো দুটো কলেজ অনুষ্ঠিত হোত। এই ভবনে শ্যামাপ্রসাদ কলেজ চলে বিকেল ৫টা থেকে। অতীতে কলেজ ভবনে সকাল ৬:৩০ থেকে সকাল ১১:৩০ পর্যন্ত শুধু ছাত্রীদের জন্যে যোগমায়া দেবী কলেজ এবং সকাল ১০টা থেকে বিকেল ৫টা পর্যন্ত সহশিক্ষামূলক অর্থাৎ ছাত্রছাত্রী একসঙ্গে অশুতোষ কলেজে চালু ছিল। কলকাতা এবং ভারতের কিছু শহরে স্থান সঙ্কুলানের জন্যে এই চত্বর ভাগাভাগি চালু আছে। পরবর্তীকালে এই ভবনের ঠিক পিছনে রাজেশ্বর দাশগুপ্ত রোডে ১৯৯২ খ্রিস্টাব্দে যোগমায়া দেবী কলেজের নিজস্ব ভবন তৈরি হলে ওই কলেজ নতুন ভবনে স্থানান্তরিত হয় এবং বর্তমানে এই ভবনে দুটো কলেজ চলছে।

নতুন বিজ্ঞান ভবন
----------------

১৯৯৮ খ্রিস্টাব্দে শ্যামাপ্রসাদ কলেজের নতুন বর্ধিতাংশ ভবনে ৫বি, রাজেশ্বর দাশগুপ্ত রোড, কলকাতা-৭০০০২৬ ঠিকানায় বিজ্ঞান বিভাগ চালু হয়। বিজ্ঞান বিভগের পঠন-পাঠন দিনের বেলা চলে। সেখানে বিজ্ঞানের প্রাক-স্নাতক বিভাগে কম্পিউটার বিজ্ঞান, কম্পিউটার প্রয়োগ, ভূবিজ্ঞান বিষয়গুলোতে সাম্মানিক পাঠক্রম চালু হয়েছে।

বিভাগসমূহ
---------

### বিজ্ঞান

* পদার্থবিদ্যা
* গণিত
* কম্পিউটার বিজ্ঞান
* ইলেক্ট্রনিক্স
* অর্থনীতি
* ভূবিজ্ঞান
* কম্পিউটার অ্যাপ্লিকেশন (মেজর)
* পরিবেশ বিজ্ঞান

### কলাবিদ্যা ও বাণিজ্য

* বাংলা
* ইংরেজি
* সংস্কৃত
* হিন্দি
* ফরাসি
* ইতিহাস
* রাষ্ট্রবিজ্ঞান
* দর্শন
* শিক্ষা
* হিসাব ও অর্থনীতী
* বিপণন

বিশিষ্ট প্রাক্তনী
-----------------

* রঞ্জিত মল্লিক, অভিনেতা
* সাহেব চ্যাটার্জি, গায়ক ও অভিনেতা

আরো দেখুন
---------

* আশুতোষ কলেজ
* যোগমায়া দেবী কলেজ
* কলকাতা বিশ্ববিদ্যালয় কর্তৃক অনুমোদিত কলেজগুলির তালিকা
* ভারতের শিক্ষা ব্যবস্থা
* পশ্চিমবঙ্গের শিক্ষা ব্যবস্থা

তথ্যসূত্র
---------

1. ↑
2. ↑  "Affiliated College of University of Calcutta"। ২০১২-০২-১৮ তারিখে মূল থেকে আর্কাইভ করা।
3. 1 2  "History - Syamaprasad College"। সংগ্রহের তারিখ ২৯ এপ্রিল ২০২০।
4. ↑  "History"। সংগ্রহের তারিখ ২৯ এপ্রিল ২০২০।

বহির্সংযোগসমূহ
--------------

* শ্যামাপ্রসাদ কলেজ
মাইসুর রোজউড ইনলে ভাস্কর্যটিতে মাইসুর আশেপাশে কারিগরদের দ্বারা ব্যবহৃত বিভিন্ন কৌশল এবং বিপরীত টুকরো ঢোকানোর জন্য সজ্জাসংক্রান্ত, প্রায়শই রঙিন রঙের উপকরণ যেমন আইভরি শেলস, মাদার-অফ-মুক্তো, শিং এবং চন্দন কাঠের গোলাপের কাঠের অবসন্নতায় পড়ে থাকে অলঙ্কার বা ছবি তৈরি করতে যা সাধারণত ম্যাট্রিক্সের সাথে ফ্লাশ হয়। এই নিদর্শনগুলি মহীশূর অঞ্চলের আশেপাশে উৎপাদিত হয়, এই শিল্পকর্মগুলিকে অঞ্চলটি চিত্রিত করে এমন একটি নিদর্শন হিসাবে স্থানীয় ঐতিহাসিক উপস্থাপনা এবং স্থানীয় কারিগরদের দ্বারা ব্যবহৃত নকশা এবং শৈলীর কারণে ২০০৫ সালে ভারত সরকার থেকে ভৌগোলিক সূচক ট্যাগকে ভূষিত করা হয়েছে।

অন্তর্ভুক্ত কাঠের খোদাই, ললিথা মহল প্রাসাদ হোটেল

ইতিহাস
------

টিউপু সুলতানের সময় থেকে প্রায় ১৮০০ দশকের সময়কাল থেকে মাইসুর অঞ্চলগুলি জুড়ে ফ্লোরিচার এবং শৈলীর জন্য ব্যবহৃত গোলাপের কাঠ প্রায়শই প্রায় পাওয়া গিয়েছিল, ১৯১৪ সালে স্থানীয় মাইসুর মহারাজা দ্বারা প্রচারিত হয়েছিল ব্রিটিশ সাম্রাজ্যের প্রদর্শনীর জন্য আইভরি ইনলে ফোটোফ্রেমে একটি ক্যাসকেট পাঠানো হয়েছিল যা একটি স্বর্ণপদক জিতেছে, তখন থেকে মহীসুরুর আশেপাশের অঞ্চল থেকে একটি বড় পর্যটন আকর্ষণ এবং সরবরাহ হয়ে আসছে।

উৎপাদন পদ্ধতি
-------------

গোলাপের কাঠ, হলুদ কাঠ এবং আবলুসকে কাঁচামাল হিসাবে ব্যবহার করা হয় এবং চিত্রিত নকশাগুলি তাদের মধ্যে খোদাই করা হয় যার পরে পেইন্ট থেকে সোনার রৌপ্য, প্লাস্টিকের প্রলেপ হাইড্রোজেন পারক্সাইড (আইভরি পরিবর্তে) দিয়ে আবৃত করা হয়, চন্দন কাঠের মধ্যে প্রকৃতির খোদাই করার পরে কাঠের মধ্যে প্রবেশ করা হয় এবং হিন্দু পৌরাণিক কাহিনী।

ভৌগোলিক ইঙ্গিত
--------------

কর্ণাটক রাজ্য হস্তশিল্প উন্নয়ন কর্পোরেশন লিমিটেডকে ভুগোলিক্যাল ইন্ডিকেশনস অফ গুডস অ্যাক্ট, ১৯৯৯ এর অধীনে মাইসুর রোজউড ইনলে রেজিস্ট্রেশন করার প্রস্তাব দিয়েছিলেন নির্মাতাদের একচেটিয়া করার জন্য, পেটেন্টস, ডিজাইনস এবং ট্রেডমার্কস, কন্ট্রোলার-জেনারেল অফিসের কাছে, চেন্নাই মাইসুর রোজউড ইনলেসের মধ্যে যার নকশা এবং উপাদান মাইসুরু নামটি ব্যবহার করার জন্য অঞ্চলটিকে উপস্থাপন করে। এটি ভৌগোলিক ইঙ্গিতের স্ট্যাটাস প্রদান করা হয়েছিল, তিন বছর পরে, ২০০৫ সালে।

তথ্যসূত্র
---------

1. ↑

আরও দেখুন
---------

* কিন্নাল ক্রাফ্ট
* চন্নাপাটনার খেলনা
* বিড্রিওয়্যার
* মহীশুর স্যান্ডেল সোপ
* ভারতে ভৌগোলিক সূচকের তালিকা
* খালি
**সময় নিয়ন্ত্রণ বা টাইম কন্ট্রোল** দাবা খেলায় একটি গুরুত্তপূর্ণ বিষয়। তবে যেকোন বোর্ড গেইম, যেখানে ২ জন খেলোয়াড় খেলে থাকেন, সেখানেই টাইম কন্ট্রোল বা সময় নিয়ন্ত্রণের ব্যাপারটি থাকে। টাইম কন্ট্রোল সাধারণত গেইম ক্লক, এমন এক প্রকারের ঘড়ি যা বোর্ড গেমের জন্য নির্মিত, এর মাধ্যমে নিয়ন্ত্রিত হয়ে থাকে। 

দাবায় সময় নিয়ন্ত্রণ

প্রকারভেদ
---------

এক এক ধরনের খেলায় সময় নিয়ন্ত্রণের ব্যাপারটা একেক ভাবে প্রযোজ্য হয়ে থাকে। টুর্নামেন্টের ধরন এবং ফর্মেট অনুযায়ী এর ভিন্নতা পরিলক্ষন করে যায়।

### দাবায় সময় নিয়ন্ত্রণ

#### ক্লাসিকাল টাইম ফর্মেট

ফিদে রেটিং-এ এর গুরুত্ত সর্বাধিক। উভয় পক্ষের খেলোয়াড় সাধারণত প্রথম ৪০ চালের জন্য ৯০ মিনিট করে পেয়ে থাকেন। এই সময় নিয়ন্ত্রণ বা টাইম কন্ট্রোলে পৌছালে, প্রত্যেক খেলোয়াড় পরবর্তী ২০ চাল (প্রত্যেকে) এর জন্য ৫০ মিনিট পেয়ে থাকেন। এর পরও খেলা অমিমাংসিত থাকলে, প্রত্যেক খেলোয়াড় খেলাটা শেষ করার জন্য ১৫ মিনিট করে পেয়ে থাকেন। যার সময় আগে শেষ হয়ে যাবে, সে পরাজিত বলে গণ্য হয়।

#### লাইটনিং

এই ধাঁচের খেলা শুধুমাত্র ডিভাইসে (কম্পিউটার, মোবাইল ফোন, ট্যাবলেট ইত্যাদি) খেলা সম্ভব। প্রত্যেক খেলোয়াড় ১০ সেকেন্ড করে সময় পেয়ে থাকেন এবং যার সময় তারাতাড়ি শেষ হয়, সে পরাজিত বলে গণ্য হবে। লি-চেস, চেস-২৪ এর মত ওয়েবসাইটগুলোতে এই ধরনের ফর্মেটের টুর্নামেন্ট হয়ে থাকে।

#### হাইপার বুলেট

৩০ সেকেন্ডের কম (প্রত্যেকে) সময়ের দাবাকে সাধারণত হাইপার বুলেট বলা হয়। এই ধাঁচের খেলা শুধুমাত্র ডিভাইসে (কম্পিউটার, মোবাইল ফোন, ট্যাবলেট ইত্যাদি) খেলা সম্ভব।

#### বুলেট

৩ মিনিট বা এর কম সময়ের (প্রত্যেকে) খেলাগুলো এই ফর্মেটের মধ্যে পড়ে। এতে সময় প্রবৃদ্ধিকরণ (টাইম ইনক্রিমেন্ট) থাকতেও পারে, আবার নাও ধাকতে পারে। তবে সাধারণতে ২ মিনিটের খেলায় প্রত্যেক চালের জন্য ১ সেকেন্ড করে, ৩ মিনিটের
খেলায় ২ সেকেন্ড করে দেখা যায়।

#### ব্লিটজ

১০ মিনিট বা এর কম সময়ের (প্রত্যেকে) খেলাগুলো এই ফর্মেটের মধ্যে পড়ে। এতে সময় প্রবৃদ্ধিকরণ (টাইম ইনক্রিমেন্ট) থাকতেও পারে, আবার নাও ধাকতে পারে।

#### র‍্যপিড

৬০ মিনিট বা এর কম সময়ের (প্রত্যেকে) খেলাগুলো এই ফর্মেটের মধ্যে পড়ে। এতে সময় প্রবৃদ্ধিকরণ (টাইম ইনক্রিমেন্ট) থাকতেও পারে, আবার নাও ধাকতে পারে।
**খেদ** (ইংরেজি: Khed) ভারতের মহারাষ্ট্র রাজ্যের রত্নগিরি জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ১৭°৪৩′ উত্তর ৭৩°২৩′ পূর্ব﻿ / ﻿১৭.৭২° উত্তর ৭৩.৩৮° পূর্ব﻿ / 17.72; 73.38। সমুদ্র সমতল হতে এর গড় উচ্চতা হল ২৫ মিটার (৮২ ফুট)।

পশ্চিমঘাট পর্বতমালার পশ্চিমভাগে অবস্থিত। জাগবুদি নদীর তীরে এই শহর।

জনসংখ্যার উপাত্ত
----------------

ভারতের ২০০১ সালের আদম শুমারি অনুসারে খেদ শহরের জনসংখ্যা হল ১৩,৮১২ জন। এর মধ্যে পুরুষ ৪৯% এবং নারী ৫১%।

এখানে সাক্ষরতার হার ৮০%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৭%। সারা ভারতের সাক্ষরতার হার ৫৯.৫%, তার চাইতে খেদ এর সাক্ষরতার হার বেশি।

এই শহরের জনসংখ্যার ১২% হল ৬ বছর বা তার কম বয়সী।

পরিবহণ
------

### রেলপথে

এই শহর মূলত রেলপথে সংযুক্ত। কোঙ্কন রেল এই শহর ছুঁয়ে জাগবুদি নদীর তীর ঘেঁষে চিপলুন শহর পর্যন্ত গিয়েছে।

উল্লেখযোগ্য ব্যক্তিত্ব
----------------------

* দাউদ ইব্রাহিম

তথ্যসূত্র
---------

1. ↑  "Khed"। *Falling Rain Genomics, Inc*। সংগ্রহের তারিখ জানুয়ারি ৩০, ২০০৭।
2. ↑  "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ জানুয়ারি ৩০, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
**সময়: হোয়েন টাইম স্ট্রাইকস** (Samay: When time strikes) একটি বলিউড নির্মিত হিন্দি রহস্য চলচ্চিত্র। ২০০৩ সালে প্রকাশিত এই ছবিটির পরিচালক ছিলেন রব্বি গ্রেওয়াল। আদতে এটি হলিউডের থ্রিলার চলচ্চিত্র 'সেভেন' (Se7en) দ্বারা অনুপ্রাণিত।

কাহিনী
------

এসিস্টেন্ট কমিশনার অফ পুলিশ মালবিকা চৌহান তদন্তে নামেন দুটি আলাদা হত্যারহস্যের। একজন নামকরা ব্যবসায়ী ও এক অভিনেত্রী খুন হন। দুটি হত্যাতেই অপরাধী কোনো সূত্র রেখে যায়নি। এটি কোনো সিরিয়াল কিলারের কাজ সেটা বুঝতে পেরে মালবিকা যান সুলেমান ভাই নামক এক প্রাক্তন অপরাধীর বাড়িতে, এই সুলেমানও ছিল সূত্র না রেখে অপরাধ করে যাওয়া একজন কুখ্যাত অপরাধী। তিনি দেখেন সুলেমানকেও কে বা কারা হত্যা করে গেছে। প্রতিটি অপরাধের আগেই যেন মালবিকাকে চ্যালেঞ্জ করা হচ্ছে। তিনটি নিহত ব্যক্তির মধ্যে আপাত কোনো সম্পর্ক না থাকলেও মালবিকা দেখেন প্রতিটি ক্ষেত্রেই মৃতদেহের অবস্থান ঘড়ির কাঁটার মতো করে সাজানো থাকে। ১২ টা, ৩টে ও ৬ টার সময় ঘড়ির কাঁটার অবস্থানে! এদের প্রত্যেকেই স্ব-স্ব ক্ষেত্রে অত্যন্ত বিখ্যাত। এনাদের চোখের দৃষ্টিশক্তি একই রকম (-২) এবং তিনজনে একই চশমার দোকানে গেছিলেন কোনো সময়। মালবিকা তার সহকারী সত্যা'র সাথে তদন্ত শুরু করেন ও অনুমান করেন খুনীর পরবর্তী শিকার কে হতে পারে।

অভিনয়
------

* সুস্মিতা সেন - মালবিকা চৌহান
* জ্যাকি শ্রফ
* সুশান্ত সিং - সত্যা
* রাজেশ খেরা
* বরখা সিং
* দীনেশ লাম্বা

তথ্যসূত্র
---------

1. 1 2  "Samay: When Time Strikes (2003)"। *imdb.com*। সংগ্রহের তারিখ ৬ এপ্রিল ২০১৭।
**রিচার্ড অ্যাবট** (১৮১৮ — ১৫ জুলাই ১৯০৪) একজন ইংরেজ কবি ছিলেন। তিনি বারটন-ইন-কেনডাল, ওয়েস্টমরল্যান্ড (বর্তমানে কাম্ব্রিয়া) তে জন্মগ্রহণ করেন। তার বাবা ল্যানকেসটার এবং কেনডাল ক্যানাল, যেটা টিউইটফিল্ড পর্যন্ত বর্ধিত করা হচ্ছিল, সেখানে একজন সাবকন্ট্রাক্টর হিসেবে কাজ করতেন। তার যখন ৩ বছর বয়স, তখন তার মা মৃত্যুবরণ করেন। ৪ বছর বয়স থেকে অ্যাবটের প্রাথমিক শিক্ষা হয় শ্যাপ ফেল এবং গালগেইট, ল্যাঙ্কাশায়ারের ডেম স্কুলস এ, পূর্বে তিনি ইংগলটন, নর্থ ইয়র্কশায়ারের ন্যাশনাল স্কুলে পড়তেন। তার পরিবার যখন ইংলেটনে থাকতো, তখন অ্যাবটের বাবা ইংগলবোরো এর পাহাড়ে কৃষিকাজ শুরু করেন, এবং ১১ বছর বয়স থেকে অ্যাবট রাখালের কাজ করে তার বাবাকে সাহায্য করেন। প্রায় ৫ বছর পর, একটি মারাত্মক দুর্ঘটনায় তার বাবার দৃষ্টিশক্তি ও মস্তিষ্ক ক্ষতিগ্রস্ত হয়, যা তাকে কৃষিকাজ থেকে অবসর নিতে বাধ্য করে। পরবর্তীতে অ্যাবট স্কটল্যান্ড এবং ইংল্যান্ডের উত্তরাঞ্চলে রেলওয়ে নির্মানের কাজে শ্রমিক হিসেবে কাজ শুরু করেন। ৫০ বছর বয়সে তিনি ফরসেট, ইয়র্কশাইয়ারের যাজকপল্লীতে একটি চুনাপাথরের খনির পরিচালক হিসেবে নিয়জিত হন। এই পদে তিনি ৩২ বছর দায়িত্ব পালন করেন। অবসরের পরে তিনি এই খনিটির দায়িত্ব তার পুত্রের নিকট হস্তান্তর করেন। তার দুটি কন্যাসন্তানও ছিল। ১৯০৪ সালে ৮৬ বছর বয়সে তিনি তার ফরসেটের বাড়িতে মৃত্যুবরণ করেন। তাকে ফরসেটের সেন্ট উডবার্টস চার্চের কবরস্থানে সমাহিত করা হয়।

১৮৬৮ এবং ১৯০১ এর মধ্যে তার কবিতার চারটি সংগ্রহ প্রকাশিত হয়। ১৮৮৪ সালে তিনি রয়েল হিস্টোরিক্যাল সোসাইটির সদস্য হন। তার ১৮৭৯ সালের সংগ্রহে *দি পেন, দি প্রেস, দি সৰ্ড* র‌্যাল্ফ হেডলির একটি লিথোগ্রাফ প্রতিকৃতি ছিল, এবং আরেকটি প্রতিকৃতি ছিল তার ১৯০১ সালের *দি ওয়ান্ডারার* সংগ্রহে। ইংল্যান্ড এবং এর বিভিন্ন ঔপনিবেশিক অঞ্চলের ম্যাগাজিনে তার কবিতা প্রকাশিত হয়েছিল। তার কবিতা প্রায়ই *টিসডেল মারকিউরিতে* প্রকাশিত হতো। তার তিনটি কবিতা নর্থ কান্ট্রি পোয়েটস এ প্রকাশিত হয়েছিলঃ "দি সং অফ ইংগলটন বেলস", "ও, টার্ন অ্যাসাইড দাই লাভিং আইস" এবং "ফেডিং বিউটি"।

প্রকাশিত কাজসমূহ
----------------

* *ওয়ার!: সমসাময়িক বিষয় নিয়ে একটি বর্ণনামূলক কবিতা* (বিশপ আওকল্যাণ্ড: জি. ই. ব্রিগস, ১৮৬৮)
* *ওয়ার, ক্যান্টো III: র‍্যাবি, কেভারস্টোন, স্টেইন্ড্রপ, ইত্যাদি; দি রেলওয়ে জুবিলি; অডে টু ইংগলবোরো, এবং অন্যান্য নির্বাচিত কবিতা ও গান* (লন্ডন: সিম্পকিন, মারশাল & কো. , ১৮৭৬)
* *দি পেন, দি প্রেস, দি সৰ্ড, অন্যান্য কবিতা এবং বালসামস ফর উনডেড হার্টস* (ডার্লিংটন: উইলিয়াম ড্রেসার, ১৮৭৯)
* *দি ওয়ান্ডারার, ইন স্পেশাল ট্রেইন্স অফ গ্রেট থটস, এবং অন্যান্য নির্বাচিত কবিতা ও গান* (ডার্লিংটন: উইলিয়াম ড্রেসার, ১৯০১)

তথ্যসূত্র
---------

1. 1 2 3 4 5 6  Fawcett, J. W. (১৯২৩)। "Some Local Authors"। Society of Antiquaries of Newcastle-upon-Tyne। *Proceedings*। G. Nicholson। পৃষ্ঠা 317।
2. 1 2 3 4 5  Reilly, Catherine (২০০০)। *Mid-Victorian Poetry, 1860-1879*বিনামূল্যে নিবন্ধন প্রয়োজন। Continuum। পৃষ্ঠা 4। আইএসবিএন 978-0-7201-2318-0।
3. ↑  Rowell-Waller, John (১৮৮৯)। "Richard Abbot"। William Andrews। *North Country Poets, Volume II*। London: Simpkin, Marshall & Co.। পৃষ্ঠা 66।
4. 1 2 3 4 5  "Death of a Local Poet"। *The Teesdale Mercury*। ২৭ জুলাই ১৯০৪।
**সৈয়দ আহমেদ বুখারী** দিল্লী জামে মসজিদের ১৩ তম শাহী ইমাম। তিনি প্রথম শাহী ইমাম সৈয়দ আব্দুল গফুর শাহ বুখারীর বংশধর।

পূর্বপুরুষগণ এবং নিয়োগ
-----------------------

সৈয়দ আহমেদ বুখারী তার বাবা সৈয়দ আবদুল্লাহ বুখারীর পর ২০০০ সালের ১৪ অক্টোবর দিল্লী জামে মসজিদের শাহী ইমাম হিসেবে নিয়োগ পান। ২২শে নভেম্বর ২০১৪ সালে তার পুত্র সৈয়দ শাবান বুখারী পরবর্তী শাহী হিসেবে আনুষ্ঠানিকভাবে মনোনীত হন, যদিও এখন পর্যন্ত সৈয়দ আহমেদ বুখারী উক্ত পদে বহাল আছেন।

২০১৪ সালে *টাইমস অফ ইন্ডিয়ার*  একটি সাক্ষাৎকারে তিনি বলেন, "মোদি নিজেকে ১২৫ কোটি ভারতীয়দের জন্য নিজেকে প্রধানমন্ত্রী দাবি করেন, কিন্তু সুবিধামত ও ইচ্ছাকৃতভাবে তিনি মুসলিমদের এড়িয়ে গেছেন। তিনি দেখিয়ে দিয়েছেন যে তিনি আমাদের মত না। তিনি সেই ব্যক্তি যিনি আমাদের সম্প্রদায়ের কাছ থেকে দুরত্ব বজায় রেখেছেন, তাই আমিও উনার কাছ থেকে নিজেকে দূরে রাখতে পছন্দ করি।"

বিতর্ক
------

২০০১ সালে সৈয়দ আহমেদ বুখারীর বিরুদ্ধে একটি ফৌজদারি মামলা দায়ের করা হয়। ঐ বছর ৩ সেপ্টেম্বর তারিখে লোদি কলোনীতে তার নেতৃত্বে একটি মিছিল পুলিশের সাথে সংঘর্ষে জড়িয়ে পড়ে এবং তাদের সিজিও কমপ্লেক্সের কাছ থেকে সরানোর চেষ্টা করা হয়। এরপর তার বিরুদ্ধে একেরপর এক মামলা করা হয়। কিন্তু সাম্প্রদায়িক উত্তেজনার কারণে পুলিশ তাকে আটক করতে ব্যর্থ হয়। ম্যাজিস্ট্রেট পরিলক্ষন করেন যে প্রচলিত আইন অনুযায়ী বুখারী একজন অপরাধী।

|
|  |
|
| পূর্বসূরী:**সৈয়দ আব্দুল্লাহ বুখারী** | **শাহী ইমাম**{{{বছর}}} | উত্তরসূরী:**সৈয়দ শাবান বুখারী** |
|

তথ্যসূত্র
---------

1. ↑  "Eyebrows raised as Bukhari invites Sharif, snubs Modi"।
2. ↑  Jama Masjid gets new Shahi imam on 14 October 2000, The Milli Gazette newspaper, Published 1 November 2000, Retrieved 18 May 2017
3. ↑  Syed Abdullah Bukhari, former Shahi Imam of Jama Masjid, Delhi passes away The Hindu newspaper, Published 9 July 2009, Retrieved 18 May 2017
4. ↑  Anand, Utkarsh। "Warrant for Maulana Syed Ahmed Bukhari, cops ordered to execute it"। *The Indian Express*।
অস্ট্রেলিয়ার একটি বাড়িতে একটি সাধারণ ভূ-সংযুক্ত তড়িৎদ্বার *(ধূসর পাইপের বামে)*, মাটিতে চালিত একটি পরিবাহী দণ্ড সমন্বিত। বেশিরভাগ বৈদ্যুতিক কোডগুলি নির্দিষ্ট করে যে প্রতিরক্ষামূলক ভূ-সংযুক্ত পরিবাহীর নিরোধক অবশ্যই একটি স্বতন্ত্র রং (বা রঙের সংমিশ্রণ) হতে হবে যা অন্য কোনও উদ্দেশ্যে ব্যবহার করা হয় না।
বৈদ্যুতিক প্রকৌশলে, **স্থল** বা **ভূ-সংযোগ** হল একটি বৈদ্যুতিক সার্কিটের একটি রেফারেন্স পয়েন্ট যেখান থেকে ভোল্টেজ পরিমাপ করা হয়, বৈদ্যুতিক প্রবাহের জন্য একটি সাধারণ রিটার্ন পাথ বা পৃথিবীর সাথে সরাসরি শারীরিক সংযোগ।

বৈদ্যুতিক সার্কিট বিভিন্ন কারণে মাটির সাথে সংযুক্ত হতে পারে। বৈদ্যুতিক সরঞ্জামগুলোর উন্মুক্ত পরিবাহী অংশগুলি স্থলের সাথে সংযুক্ত থাকে, যাতে ব্যবহারকারীদের বিদ্যুৎস্পৃষ্টতার বিপদ থেকে রক্ষা করা যায়। অভ্যন্তরীণ নিরোধক ব্যর্থ হলে, উন্মুক্ত পরিবাহী অংশগুলিতে বিপজ্জনক ভোল্টেজ 

দাহ্য পণ্য বা ইলেক্ট্রোস্ট্যাটিক-সংবেদনশীল ডিভাইসগুলি পরিচালনা করার সময় মাটির সাথে সংযোগও স্থির বিদ্যুতের বিল্ড আপকে সীমিত করে। কিছু টেলিগ্রাফ এবং শক্তি সঞ্চারণ সার্কিটে, গ্রাউন্ড নিজেই সার্কিটের একটি পরিবাহী হিসাবে ব্যবহার করা যেতে পারে, একটি পৃথক রিটার্ন পরিবাহী ইনস্টল করার খরচ বাঁচায় ( একক তারের আর্থ রিটার্ন এবং আর্থ-রিটার্ন টেলিগ্রাফ দেখুন)।

পরিমাপের উদ্দেশ্যে, পৃথিবী একটি (যৌক্তিকভাবে) ধ্রুব সম্ভাব্য রেফারেন্স হিসাবে কাজ করে যার বিপরীতে অন্যান্য সম্ভাব্যতা পরিমাপ করা যায়। একটি বৈদ্যুতিক গ্রাউন্ড সিস্টেমে পর্যাপ্ত শূন্য-ভোল্টেজ রেফারেন্স স্তর হিসাবে পরিবেশন করার জন্য একটি উপযুক্ত কারেন্ট-বহন ক্ষমতা থাকা উচিত। ইলেকট্রনিক সার্কিট তত্ত্বে, একটি "গ্রাউন্ড" সাধারণত চার্জের জন্য একটি অসীম উৎস বা সিঙ্ক হিসাবে আদর্শ করা হয়, যা তার সম্ভাবনা পরিবর্তন না করেই সীমাহীন পরিমাণ কারেন্ট শোষণ করতে পারে। যেখানে একটি বাস্তব স্থল সংযোগের একটি উল্লেখযোগ্য প্রতিরোধ আছে, শূন্য সম্ভাবনার আনুমানিকতা আর বৈধ নয়। বিপথগামী ভোল্টেজ বা আর্থ সম্ভাব্য বৃদ্ধির প্রভাব ঘটবে, যা সিগন্যালে শব্দ তৈরি করতে পারে বা যথেষ্ট বড় হলে বিদ্যুৎস্পৃষ্টতা ঝুঁকি তৈরি করতে পারে।

ভূমি (বা আর্থ) শব্দের ব্যবহার বৈদ্যুতিক এবং ইলেকট্রনিক্স অ্যাপ্লিকেশনে এতটাই সাধারণ যে পোর্টেবল ইলেকট্রনিক ডিভাইসে সার্কিট, যেমন মোবাইল ফোন এবং মিডিয়া প্লেয়ার, সেইসাথে যানবাহনের সার্কিটগুলিকে "গ্রাউন্ড" হিসাবে বলা যেতে পারে। অথবা পৃথিবীর সাথে কোনো প্রকৃত সংযোগ ছাড়াই চ্যাসিস গ্রাউন্ড সংযোগ, যদিও "সাধারণ" এই ধরনের সংযোগের জন্য আরও উপযুক্ত শব্দ। এটি সাধারণত বিদ্যুৎ সরবরাহের একপাশে সংযুক্ত একটি বড় পরিবাহী (যেমন একটি মুদ্রিত সার্কিট বোর্ডে "গ্রাউন্ড প্লেন "), যা সার্কিটের বিভিন্ন উপাদান থেকে কারেন্টের জন্য সাধারণ রিটার্ন পাথ হিসাবে কাজ করে।

তথ্যসূত্র
---------
**রয় ইভান হারফোর্ড** (ইংরেজি: Roy Harford; জন্ম: ৩০ মে, ১৯৩৬) ফুলহাম এলাকায় জন্মগ্রহণকারী ইংরেজ বংশোদ্ভূত সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬৮ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, বামহাতে নিচেরসারিতে ব্যাটিংয়ে পারদর্শী ছিলেন **রয় হারফোর্ড**।

প্রথম-শ্রেণীর ক্রিকেট
---------------------

১৯৬৫-৬৬ মৌসুম থেকে ১৯৬৭-৬৮ মৌসুম পর্যন্ত রয় হারফোর্ডের প্রথম-শ্রেণীর খেলোয়াড়ী জীবন চলমান ছিল। মাত্র তিন মৌসুমের জন্যে প্রথম-শ্রেণীর খেলোয়াড়ী জীবন চলমান ছিল তার। রয় হারফোর্ড মূলতঃ উইকেট-রক্ষক হিসেবে খেলতেন।

সারেভিত্তিক মিচামের পক্ষে ক্লাব ক্রিকেটে অংশ নেন। এরপর নিউজিল্যান্ডে অভিবাসিত হন। ১৯৬৫-৬৬ মৌসুমে নিউজিল্যান্ডে অকল্যান্ডের পক্ষে প্রথম-শ্রেণীর ক্রিকেটে অংশগ্রহণ করেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন রয় হারফোর্ড। ১৫ ফেব্রুয়ারি, ১৯৬৮ তারিখে ডুনেডিনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ২৯ ফেব্রুয়ারি, ১৯৬৮ তারিখে ওয়েলিংটনে একই দলের বিপক্ষে সর্বশেষ টেস্টে অংশ নেন তিনি।

১৯৬৬-৬৭ মৌসুমে অস্ট্রেলিয়া দল নিউজিল্যান্ড গমন করে। এ সফরে নিউজিল্যান্ডের পক্ষে চারটি প্রতিনিধিত্বমূলক খেলায় অংশ নেন। ১৯৬৭-৬৮ মৌসুমে নিউজিল্যান্ডের সদস্যরূপে টেস্টবিহীন সফরে অস্ট্রেলিয়া গমন করেন। এ সফরে তিনিই দলের একমাত্র উইকেট-রক্ষক ছিলেন। এরপর ১৯৬৭-৬৮ মৌসুমে ভারত দল নিউজিল্যান্ড গমন করে। এ সিরিজের প্রথম তিন টেস্টে অংশ নেন তিনি। এরপর জন ওয়ার্ডকে তার স্থলাভিষিক্ত করা হয়। ঐ তিন টেস্টই তার সর্বশেষ প্রথম-শ্রেণীর ক্রিকেট খেলায় অংশগ্রহণ ছিল। শেষ টেস্টে সাতটি ক্যাচ গ্লাভসবন্দী করেছিলেন তিনি।

যথেষ্ট যোগ্যতাসম্পন্ন উইকেট-রক্ষক হওয়া সত্ত্বেও মাত্র ২৫টি প্রথম-শ্রেণীর ক্রিকেট খেলায় অংশগ্রহণের সুযোগ হয়েছিল তার। তন্মধ্যে ১৩টি খেলায় জাতীয় দলের পক্ষে খেলেছেন তিনি। ব্যাট হাতে মোটেই সুবিধে করতে পারেননি তিনি। উইকেট-রক্ষক হিসেবে তার এ অপ্রত্যাশিত অবদানের ফলে এগারো নম্বরে ব্যাটিংয়ে নামতে হতো রয় হারফোর্ডকে।

১৯৫০-এর দশকে নিউজিল্যান্ডের পক্ষে খেলায় অংশগ্রহণকারী নোয়েল হারফোর্ডের সাথে আত্মীয়তার কোন সম্পর্ক নেই।

তথ্যসূত্র
---------

1. ↑  Christopher Martin-Jenkins (১৯৮০)। *The Complete Who's Who of Test Cricketers* (1980 সংস্করণ)। Orbis Publishing, London। পৃষ্ঠা 348। আইএসবিএন 0-85613-283-7।

আরও দেখুন
---------

* ভিক পোলার্ড
* ইয়ান সিনক্লেয়ার
* ক্যান্টারবারি ক্রিকেট দল
* নিউজিল্যান্ডীয় টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে রয় হারফোর্ড উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রয় হারফোর্ড  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**খুশবন্ত সিং** ভারতের বিখ্যাত রম্যলেখক ও সাংবাদিকদের একজন। ১৯১৫ সালের ২ ফেব্রুয়ারি তিনি অবিভক্ত ভারতের পাঞ্চাবের হাদালিতে জন্ম গ্রহণ করেন। ১৯৪৭ সালে ভারত বিভক্তির পর অঞ্চলটি পাকিস্তানের অধীনে চলে যায়।

ক্যারিয়ার
----------

তিনি সংবাদপত্র যোজনা’র প্রতিষ্ঠাতা সম্পাদক। এছাড়াও ভারতের ‘দ্য ন্যাশনাল হেরাল্ড’ ও ‘দ্য হিন্দুস্তান টাইমস’ও সম্পাদনা করেছেন। ১৯৮০ থেকে ১৯৮৬ সাল পর্যন্ত তিনি ভারতের লোকসভার সদস্য ছিলেন।

গ্রন্থ
------

তাঁর লেখা জনপ্রিয় বইগুলোর মধ্যে অন্যতম *ট্রেন টু পাকিস্তান*, *আই শ্যাল নট হিয়ার দ্য নাইটিঙ্গেল* এবং *দিল্লি*। খুশবন্ত ৯৫ বছর বয়সে ‘দ্য সানসেট ক্লাব’ উপন্যাস লেখেন। এছাড়াও তার ননফিকশন দুইখণ্ডের রচনা, ‘অ্যা হিস্টরি অব দ্য শিখস’ ছাড়াও অনুবাদ, সাম্প্রতিক ঘটনাবলী নিয়ে লেখা, উর্দু কবিতা সব মিলিয়ে তার লেখার পরিমাণ অনেক। ২০০২ সালে পেঙ্গুইন থেকে তার আত্মজীবনী ‘ট্রুথ, লাভ অ্যান্ড এ লিটল ম্যালিস’ প্রকাশিত হয়।

সম্মাননা
--------

১৯৭৪ সালে খুশবন্ত ভারতের তৃতীয় সর্বোচ্চ রাষ্ট্রীয় বেসামরিক পদক পদ্মভূষণ অর্জন করেন।  কিন্তু অমৃতসরের স্বর্ণ মন্দিরে ভারতীয় সেনাবাহিনীর অভিযানের প্রতিবাদে ১৯৮৪ সালে তিনি পদ্মভুষণ ফিরিয়ে দেন।
২০০৭ সালে তিনি দেশটির দ্বিতীয় সর্বোচ্চ রাষ্ট্রীয় বেসামরিক পদক পদ্মবিভূষণে সম্মানিত হন।

তথ্যসূত্র
---------

1. ↑  "Padma Awards" (পিডিএফ)। Ministry of Home Affairs, Government of India। ২০১৫। ১৫ অক্টোবর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ জুলাই ২১, ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  TNT (২৮ জানুয়ারি ২০০৮)। "Those who said no to top awards"। *The Times of India*। সংগ্রহের তারিখ ৭ মে ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**লাভলি প্রফেশনাল ইউনিভার্সিটি** (ইংরেজি: Lovely Professional University) ভারত এর পাঞ্জাব রাজ্যের ফাগবারাতে অবস্থিত একটি বেসরকারি এবং অর্ধ আবাসিক বিশ্ববিদ্যালয়। এটি একটি বিদ্যায়তনে সর্বোচ্চ ছাত্র-ছাত্রী থাকা বেসরকারি বিশ্ববিদ্যালয়। এর বর্তমান জমি ১০০০ একর। এখানে ২৬টি রাজ্য এবং ১৬টি দেশের মোট ২৫০০০+ ছাত্র-ছাত্রী আছে। এই ইউনিভার্সিটি ইউনিভার্সিটি গ্রান্ট কমিশন আইনের ২(এফ) ১৯৫৬র দ্বারা স্বীকৃতি প্রাপ্ত। এখানে ছেলে এবং মেয়েদের জন্য পৃথক আবাসনের ব্যবস্থা আছে। এসি এবং ন'ন এসির ব্যবস্থা আছে। লাভলি প্রফেশনাল ইউনিভার্সিটি ডক্টরেট,পোস্ট স্নাতক, স্নাতক এবং ডিপ্লোমা প্রোগ্রাম এ নতুন নতুন প্রযুক্তিবিদ্যা শিক্ষা দেয়। লাভলি প্রফেশনাল ইউনিভার্সিটি টুইনিং প্রোগ্রাম এবং আন্তর্জাতিক এক্সপোজার প্রোগ্রামর জন্য কয়েকটি বিদেশী ইউনিভার্সিটির সঙ্গে সন্নিবদ্ধ হয়েছে।

ক্রম
----

CSR-GHRDCর ২০১১চনর চার্ভে অনুসারে লাভলি ফেকাল্টি অফ টেকনোলজির ক্রম ২৯তম। ভারত সরকারের কমিউনিকেশন এবং আই.টি বিভাগের থেকে শ্রেষ্ঠ সম্মান লাভলি প্রফেশনাল ইউনিভার্সিটি পেয়েছে। ভারতের শ্রেষ্ঠ ইউনিভার্সিটি ম্যানেজমেন্টের পুরস্কার লাভলি প্রফেশনাল ইউনিভার্সিটিয়ে পেয়েছে।

ট্রাম চালানোর পরিকল্পনা
-----------------------

বিদ্যুৎ চালিত ট্রাম অতি সম্প্রতি ইউনিভার্সিটির বিদ্যায়তনে চলবে। ইউনিভার্সিটি ইতিমধ্যে পাঞ্জাব সরকারের থেকে সবুজ সংকেত পেয়েছে,এবং এটি ভারতের কলকাতার পর দ্বিতীয় স্থান যেখানে এই পরিবেশ বান্ধব পরিষেবা হবে।

শপিং মল
-------

ইউনিভার্সিটির বিদ্যায়তনের ভিতর একটি শপিং মল উন্মুক্ত হয়েছে।
এখানে খাদ্য, ব্র্যান্ডেড আইটেম, জামা কাপড়, লাইফষ্টাইল নিহত, ইলেকট্রনিক গেজেট (মোবাইল, কম্পিউটার, ল্যাপটপ, ইত্যাদি), চশমা, ফটো ষ্টুডিও, ক্রীড়াসামগ্রী, সঙ্গীত এবং বিনোদন, সৌন্দর্য পার্লার সংক্রান্ত, সেলুন, সর্বাধুনিক ফ্যাশনের ব্র্যান্ডেড দোকান ইত্যাদি আছে।

স্বীকৃতি এবং অনুমোদন
--------------------

নিচে দেওয়া স্বীকৃতি এবং অনুমোদন লাভলি প্রফেশনাল ইউনিভার্সিটির আছে:

* ইউনিভার্সিটি গ্রান্ট কমিশন
* ভারতীয় ইউনিভার্সিটি সংস্থা
* দূরবর্তী শিক্ষা কাউন্সিল
* শিক্ষকের শিক্ষার জাতীয় কাউন্সিল
* ভারতীয় ঔষধালয় কাউন্সিল
* ভারতীয় ফিজিওথেরাপিস্ট সংস্থা
* স্থাপত্য কাউন্সিল
* ভারতীয় বার কাউন্সিল
* অভিযান্ত্রিক প্রতিষ্ঠান

দূরবর্তী শিক্ষা
---------------

এল.পি.ইউ সমগ্র ভারতে দূরবর্তী শিক্ষা প্রবর্তন করেছে যা এল.পি.ইউ র পরিচালকবর্গ পরিচালনা করে৷ এল.পি.ইউ র দূরবর্তী শিক্ষা দূরবর্তী শিক্ষা কাউন্সিলর স্বীকৃতি প্রাপ্ত৷

তথ্যসূত্র
---------

1. ↑  "CSR-GHRDC Engineering Colleges Survey 2011" (পিডিএফ)। *Competition Success Review*। ২০১১। পৃষ্ঠা 1–6।  অজানা প্যারামিটার `|month=` উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **লাভলি প্রফেশনাল ইউনিভার্সিটি** সংক্রান্ত মিডিয়া রয়েছে।

* Official University website
* LPU on Google maps
**লাভ চেয়ার** (ফরাসী ***সিজ ডি'মুর***) হ'ল বিশ শতকের গোড়ার দিকে ফরাসি ফার্নিচার প্রস্তুতকারকের দ্বারা তৈরি এক ডিভাইস যা দুর্নীতিবাজ ব্রিটিশ কিং এডওয়ার্ড সপ্তমকে একই সাথে দুই বা ততোধিক মহিলার সাথে যৌনমিলনের সুযোগ করে দেয়।

ইতিহাস
------

চেয়ারটি প্রথমে সউবারিয়ার আসবাব প্রস্তুতকারক তৈরি করেছিলেন, যা এখন (২০১৮ হিসাবে) ডিভাইসের বর্তমান মালিক হয়ে গেছে। রাজার কোমরের মাপ ৪৮ ইঞ্চি (১২২ সেন্টিমিটার) তাঁর রাজ্যাভিষেকের অল্প আগে  যে সময়ে তার পতিতালয়ে গমন বন্ধ হয়ে যেতে পারে।  এর আগে, কিং প্যারিসের *লে চাবানাইস* পতিতালয়ে নিয়মিত যাতায়াত করতেন এবং চেয়ারটি বিশেষত সেখানে রাজার সফরের জন্য তৈরি করা হয়েছিল। চেয়ারটি তাকে তার নারীসঙ্গীদের পিষে না ফেলে নিজের যৌনবাসনা পূরণের সুযোগ করে দেয়।

তথ্যসূত্র
---------

1. ↑  Peter Hof (১ মে ২০১৮)। *Two Edwards: How King Edward VII and Foreign Secretary Sir Edward Grey Fomented the First World War*। Trine Day। পৃষ্ঠা 30। আইএসবিএন 978-1-63424-175-5।
2. ↑  Rebecca Perring (৯ অক্টোবর ২০১৫)। "Dirty Bertie: How Royal playboy took Victorian Paris by storm with a THREE-WAY love seat"। *Express*।
3. ↑  Middlemas, p. 200 and Hattersley, p. 27
4. ↑  Mick Twister (২০১৭-০২-১৬)। *There Once Was A Man With Six Wives: Our Kings and Queens in Limericks*। Pavilion Books। পৃষ্ঠা 184। আইএসবিএন 978-1-911042-85-3। ২০২০-০৮-১৩ তারিখে মূল থেকে আর্কাইভ করা। সংগ্রহের তারিখ ২০২০-০৭-২৬।

আরও দেখুন
---------

* যৌন বালিশ
* যৌন যন্ত্র

বহিঃসংযোগ
---------

* ইউটিউবে লাভ চেয়ারের ভিডিও দেখুন
* লাভ চেয়ারের ব্যবহার দেখুন
**রয় হ্যামিল্টন স্কট** (ইংরেজি: Roy Scott; জন্ম: ৬ মে, ১৯১৭ - মৃত্যু: ৫ আগস্ট, ২০০৫) ওতাগোর ক্লাইড এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৭ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন **রয় স্কট**।

প্রথম-শ্রেণীর ক্রিকেট
---------------------

১৯৪০-৪১ মৌসুম থেকে ১৯৫৪-৫৫ মৌসুম পর্যন্ত রয় স্কটের প্রথম-শ্রেণীর খেলোয়াড়ী জীবন চলমান ছিল।

ডানহাতি মাঝারিসারির ব্যাটসম্যান ও মিডিয়াম পেস বোলার রয় স্কট ১৯৪০-৪১ মৌসুম থেকে ১৯৫৪-৫৫ মৌসুম পর্যন্ত ক্যান্টারবারির পক্ষে প্রথম-শ্রেণীর ক্রিকেটে অংশ নিয়েছেন। ১৯৪৬-৪৭ মৌসুমের প্লাঙ্কেট শীল্ডে চমৎকার খেলা উপস্থাপন করেন। তন্মধ্যে, ব্যাট হাতে নিয়ে ওতাগোর বিপক্ষে ৮৬, অকল্যান্ডের বিপক্ষে ৮৫ ও বল হাতে নিয়ে ওয়েলিংটনের বিপক্ষে ৬/৯৯ লাভ করেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রয় স্কট। ২১ মার্চ, ১৯৪৭ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯৪৬-৪৭ মৌসুমের শেষদিকে ওয়ালি হ্যামন্ডের নেতৃত্বাধীন ইংল্যান্ড দল নিউজিল্যান্ড গমন করে। সিরিজের একমাত্র টেস্টে তাকে নিউজিল্যান্ড দলের সদস্যরূপে অন্তর্ভুক্ত করা হয়। খেলাটি বৃষ্টিবিঘ্নিত ছিল। ক্রাইস্টচার্চে অনুষ্ঠিত ঐ টেস্টে আট নম্বরে ব্যাটিংয়ে নেমে ১৮ রান তুলেন। এরপর, জ্যাক কাউয়ি’র সাথে বোলিং উদ্বোধনে অগ্রসর হন। বিল এডরিচের একমাত্র উইকেট পান রয় স্কট।

অবসর
----

১৯৪৯ সালে ইংল্যান্ড গমনার্থে অনুশীলনীমূলক খেলায় অংশগ্রহণের জন্যে তাকে আমন্ত্রণ জানানো হয়। নিউজিল্যান্ড একাদশের পক্ষে দ্বিতীয় ইনিংসে সর্বোচ্চ রান সংগ্রাহক ও চার উইকেট লাভ করা সত্ত্বেও এ সফরে তাকে দলে রাখা হয়নি। ঐ খেলার পর তিনি অবসর গ্রহণ করেন। তবে, ১৯৫৩-৫৪ মৌসুমে একটি প্রথম-শ্রেণীর খেলায় অংশগ্রহণের পর ১৯৫৪-৫৫ মৌসুমে সর্বশেষ খেলায় অংশ নেন রয় স্কট।

৫ আগস্ট, ২০০৫ তারিখে ৮৮ বছর বয়সে ক্যান্টারবারির ক্রাইস্টচার্চ এলাকায় রয় স্কটের দেহাবসান ঘটে।

তথ্যসূত্র
---------

1. ↑  *Wisden* 2007, p. 1571.
2. ↑  "Plunket Shield 1946-47"। *CricketArchive*। সংগ্রহের তারিখ ২০ ফেব্রুয়ারি ২০১৮।
3. ↑  "Only Test, England tour of New Zealand at Christchurch, Mar 21-25 1947"। *Cricinfo*। সংগ্রহের তারিখ ২০ ফেব্রুয়ারি ২০১৮।

আরও দেখুন
---------

* টম বার্ট
* লিন্ডসে উইয়ার
* এক টেস্টের বিস্ময়কারী
* নিউজিল্যান্ডীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে রয় স্কট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রয় স্কট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**লাভ ইন নেপাল** (ইংরেজি: Love in Nepal) একটি বলিউড নির্মিত, হিন্দি ভাষার রহস্য ও প্রেমকাহিনী মূলক চলচ্চিত্র। এই সিনেমাটি ২০০৪ সালে প্রকাশিত হয়। এতে মুখ্য ভূমিকায় অভিনয় করেন ভারতীয় গায়ক সোনু নিগম। লাভ ইন নেপালের পরিচালক ছিলেন রজত মুখার্জী।

কাহিনী
------

অভিনব ওরফে এব্বি একজন সৃষ্টিশীল কিন্তু বেহিসেবি চরিত্রের মানুষ। সে কোম্পানীর ক্রিয়েটিভ প্রধান হিসেবে কাজ করে। তার বন্ধু কোম্পানীর ম্যানেজার জর্জ তাকে জানায় নামকরা মার্কিন কোম্পানি আটলান্টা তাদের কোম্পানীর সাথে একত্র হতে ইচ্ছুক। সেই বিষয়ের মিটিং এ এব্বি উপস্থিত হতে পারেনা নিজের খামখেয়ালীপনার জন্যে। যদিও জর্জ ও কোম্পানির আরেক কর্মী এব্বির ঘনিষ্ঠ বান্ধবী স্যান্ডি সবসময় তার পাশে থাকে। দুই কোম্পানী একত্রিত হলে নতুন প্রধান হয়ে আসেন শ্রীমতি মিনাক্ষী ওরফে ম্যাক্সি। প্রথমে এব্বির কাজকর্ম ম্যাক্সির অপছন্দ হলেও সে বুঝতে পারে এব্বি প্রতিভাবান এবং নিয়ম শৃংখলা মানেনা। তারা কোম্পানীর বিজ্ঞাপনের চিত্রগ্রহণ কর‍তে নেপালে রওনা দেয়। প্লেনে তানিয়া নামক একটি মেয়ের সাথে এব্বির আলাপ হয়। নেপাল পৌঁছে তাদের গাইডের কাজ করে বান্টি। শুটিং এর সময় ম্যাক্সি ও এব্বির ঘনিষ্ঠতা হলে তারা একে অপরকে ভালবাসতে শুরু করে কিন্তু তানিয়াকে নিয়ে নিজেদের মধ্যে সমস্যা শুরু হয়। এব্বি হতাশ হয়ে অতিরিক্ত মদ্যপান করে এবং সেই অবস্থায় তানিয়া তাকে ঘরে নিয়ে যায়। জ্ঞান ফিরে আসার পর এব্বি দেখে তানিয়াকে কেউ নৃশংস ভাবে হত্যা করে বিছানায় তার পাশে শুইয়ে রেখেছে। এব্বি আতঙ্কিত হয়ে নিজের ঘরে চলে আসে। ইতিমধ্যে বার টেন্ডার ও ড্যান্স গার্লকে জিজ্ঞাসাবাদ করে পুলিশ অফিসার পৃথ্বী সিং সন্দেহ করে এব্বিকে। এসময় স্যান্ডি ও ম্যাক্সি এব্বিকে সাহায্য করে পালাতে। এব্বি বার বার গুজ্জি বলে ব্যক্রির ফোন পেতে থাকে যে হুমকি দেয় প্রচুর টাকার মাল ফেরত দিতে। সে বুঝতে পারেনা এই 'মাল' কি এবং তার সাথে তানিয়া হত্যার যোগাযোগ কীভাবে ঘটল। বান্টি গাইড এব্বিকে সাহায্য করার প্রতিশ্রুতি দেয়। সে জানায় তানিয়াকে সে চিনতো এবং নিয়মিত তানিয়া একটি নাইট ক্লাবে যেত। বান্টি তাকে সেই ক্লাবে নিতে যায় যেখানে তানিয়ার যাতায়াত ছিল। এব্বি ও ম্যাক্সি সেখানে গিয়ে তানিয়ার খোঁজ করতে গেলে তারা টনির খপ্পরে পড়ে। টনি পোখরা'র বিরাট মাদক পাচারকারী। গুজ্জু তারই বন্ধু। টনিকে ফাঁকি দিয়ে পালিয়ে বান্টির সাহায্যে তারা পালাবার চেষ্টা করে ভারতে। বান্টি তাদের রাত্রে একটি নির্জন বাংলোয় রেখে আসে ও বলে পরের দিন নিরাপদে পালাতে সাহায্য করবে। টনির দলবল আচমকা হানা দেয় সেই বাড়িতে। ভুত সেজে দুজনে অপরাধীদের হাত থেকে বাঁচার চেষ্টা করে। এদিকে স্যান্ডি পুলিশকে পুরো ঘটনা খুলে বলে সাহায্য চায় কারণ আসল অপরাধী এব্বি নয়। অন্য কেউ যে সেই মাল অর্থাৎ ড্রাগস সরিয়ে রেখেছে ও তানিয়াকে খুন করেছে।

অভিনয়
------

* সোনু নিগম - অভিনব সিনহা ওরফে এব্বি
* ফ্লোরা সাইনি - ম্যাক্সি
* জারানা বজ্রাচার্য - তানিয়া
* স্বেতা কেশওয়ানী - স্যান্ডি
* রাজপাল যাদব - বান্টি গাইড
* বিজয় রাজ - টনি
* রাজেন্দ্রনাথ জুৎসী - জর্জ

সঙ্গীত
------

* এক আনজান লেডকি সে - সোনু নিগম
* বোলো ক্যায়া খ্যায়াল হ্যায় - সোনু নিগম, সুনিধি চৌহান
* কাতরা কাতরা - সুনিধি চৌহান
* লাভ ইন নেপাল - সোনু নিগম
* মুশকিল হ্যায় - সোনু নিগম
* সাট্টা মার লে - সোনু নিগম, হেমা সরদেশাই

তথ্যসূত্র
---------

1. 1 2  "Love in Nepal (2004)"। *imdb.com*। সংগ্রহের তারিখ ১৪ মে ২০১৭।
2. ↑  "Love In Nepal"। *bollywoodlife.com*। সংগ্রহের তারিখ ১৪ মে ২০১৭।
**নাগাল্যান্ড সরকার** হচ্ছে ভারতের নাগাল্যান্ড রাজ্য তথা এর অন্তর্ভুক্ত ১১টি জেলার সর্বোচ্চ শাসনতান্ত্রিক কর্তৃপক্ষ। এটি **নাগাল্যান্ড রাজ্য সরকার** কিংবা স্থানীয়ভাবে **রাজ্য সরকার** হিসাবেও পরিচিত। নাগাল্যান্ড সরকার একজন রাজ্যপালের নেতৃত্বে নির্বাহী বিভাগ, একটি বিচার বিভাগ এবং নাগাল্যান্ড বিধানসভা নামে একটি আইনসভা নিয়ে গঠিত। কোহিমা হচ্ছে নাগাল্যান্ড রাজ্যের রাজধানী এবং এখানে রাজ্যের বিধানসভা (আইনসভা) এবং সচিবালয় অবস্থিত।

নির্বাহী বিভাগ
--------------

ভারতের অন্যান্য রাজ্যের মতো নাগাল্যান্ড রাজ্যের প্রধান হলেন রাজ্যপাল (গভর্নর)। তিনি কেন্দ্রীয় সরকারের পরামর্শে রাষ্ট্রপতি কর্তৃক নিযুক্ত হন। মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী এবং তার নিয়োগকৃত মন্ত্রিসভার মাধ্যমে নাগাল্যান্ডের প্রশাসনিক কার্যক্রম পরিচালিত হয়ে থাকে। নাগাল্যান্ড রাজ্য সরকার ২০১৬ সালকে 'নির্মাণ শ্রমিকদের বর্ষ' হিসাবে ঘোষণা করেছে।

আইনবিভাগ
--------

নাগাল্যান্ডের বর্তমান বিধানসভাটি এককক্ষবিশিষ্ট। নাগাল্যান্ড বিধানসভা মোট ৬০জন বিধায়কের (সদস্য বা এম.এল.এ) সমন্বয়ে গঠিত। কোন কারণে নির্দিষ্ট সময়ের আগে বিধানসভা ভেঙ্গে না গেলে এর মেয়াদ ৫ বছর।

বিচার বিভাগ
-----------

নাগাল্যান্ডের রাজধানী কোহিমাতে "কোহিমা বেঞ্চ" নামে আসাম রাজ্যের গুয়াহাটিতে অবস্থিত গৌহাটি উচ্চ ন্যায়ালযয়ের (উচ্চ আদালত বা হাইকোর্ট) একটি স্থায়ী বেঞ্চ রয়েছে। যা নাগাল্যান্ড রাজ্যে উদ্ভূত মামলাগুলির ক্ষেত্রে এখতিয়ার এবং ক্ষমতা প্রয়োগ করে।

জেলা প্রশাসন
------------

নাগাল্যান্ডের এগারোটি জেলার প্রত্যেকটির একজন জেলা প্রশাসকের অধীনে জেলা প্রশাসন রয়েছে। জেলাগুলো আবার কয়েকটি মহকুমায় বিভক্ত হতে পারে। প্রতিটি মহকুমা প্রশাসনের দায়িত্বে একজন অতিরিক্ত জেলা প্রশাসক রয়েছে। বৃহত্তর মহকুমারগুলোর জন্য মহকুমা প্রশাসনিক কার্যাবলী পরিচালনার জন্য দায়বদ্ধ বেশ কয়েকজন মহকুমা অফিসার তথা উপ-বিভাগীয় কর্মকর্তা বা অতিরিক্ত সহকারী কমিশনার প্রয়োজন হতে পারে।

আরও দেখুন
---------

* ভারত সরকার

তথ্যসূত্র
---------

1. 1 2  "Jurisdiction and Seats of Indian High Courts"। Eastern Book Company। সংগ্রহের তারিখ ২০০৮-০৫-১২।
2. ↑  "Nagaland Legislative Assembly"। *Legislative Bodies in India*। National Informatics Centre, Government of India। সংগ্রহের তারিখ ২০০৮-০৫-১০।
3. ↑  "District Administration"। *Government of Nagaland - Official Portal* (ইংরেজি ভাষায়)। ৭ জানুয়ারি ২০১৩।

| * দে
* স
ভারতের সরকার |
| --- |
| রাজ্য সরকার | 
* অন্ধ্রপ্রদেশের সরকার
* অরুণাচল প্রদেশের সরকার
* আসামের সরকার
* উত্তরপ্রদেশের সরকার
* উত্তরাখণ্ডের সরকার
* ওড়িশার সরকার
* কর্ণাটকের সরকার
* কেরলের সরকার
* গুজরাটের সরকার
* গোয়ার সরকার
* ছত্তিশগড়ের সরকার
* ঝাড়খণ্ডের সরকার
* তামিলনাড়ুর সরকার
* তেলঙ্গানার সরকার
* ত্রিপুরার সরকার
* নাগাল্যান্ডের সরকার
* পশ্চিমবঙ্গের সরকার
* পাঞ্জাবের সরকার
* বিহারের সরকার
* মণিপুরের সরকার
* মধ্যপ্রদেশের সরকার
* মহারাষ্ট্রের সরকার
* মিজোরামের সরকার
* মেঘালয়ের সরকার
* রাজস্থানের সরকার
* সিকিমের সরকার
* হরিয়ানার সরকার
* হিমাচল প্রদেশের সরকার

 |
| কেন্দ্রশাসিত অঞ্চল | 
* আন্দামান ও নিকোবর দ্বীপপুঞ্জের সরকার
* চণ্ডীগড়ের সরকার
* দাদরা ও নগর হাভেলি এবং দমন ও দিউয়ের সরকার
* দিল্লির সরকার
* জম্মু ও কাশ্মীরের সরকার
* লাদাখের সরকার
* লক্ষদ্বীপের সরকার
* পুদুচেরির সরকার

 |

টেমপ্লেট:নাগাল্যান্ড
**কোংগা** বা **তুম্বাদোরা** একটি উঁচু, সরু, একমাথা ঢাক যা কিউবাতে (কুবা) প্রচলিত। কোংগা কাঠের পিপার মতো সরু কাঠের ফালি বা চিলতে দিয়ে নির্মিত। এগুলিকে তিনটি শ্রেণীতে ভাগ করা হয়: কিন্তো (প্রধান ঢাক, সবচেয়ে উঁচু), ত্রেস দোস বা ত্রেস গোল্পেস (মধ্যম উঁচু) এবং তুম্বা বা সালিদোর (সবচেয়ে নিচু)। কোংগা ঢাকগুলি আদিতে আফ্রিকান-কিউবান সঙ্গীতের কিছু গণ বা শ্রেণী, যেমন কোংগা (যে কারণে এগুলির নাম কোংগা) এবং রুম্বা সঙ্গীতে ব্যবহৃত হত, যেখানে প্রতিটি ঢাকবাদক একটিমাত্র ঢাক বাজাতো। ২০শ শতাব্দীর মধ্যভাগে কোংগা ঢাকবাদন ও নির্মাণে অনেকগুলি উদ্ভাবন ও নতুনত্বের প্রবর্তন ঘটে এবং বাদ্যযন্ত্রটি আন্তর্জাতিক হয়ে ওঠে, ফলে ঢাকবাদকদের একাই দুই বা তিনটি ঢাক বাজানো বর্তমানে অনেক সাধারণ একটি ঘটনা। লাতিন আমেরিকার সঙ্গীতের বিভিন্ন রূপভেদে কোংগা খুবই জনপ্রিয় একটি বাদ্যযন্ত্র, যাদের মধ্যে সোন কুবানো (যখন কোনহুনতোরা বাজায়), দেসকার্গা, আফ্রিকান-কিউবান জ্যাজ, সালসা সঙ্গীত, সোংগো সঙ্গীত, মেরেংগে সঙ্গীত ও লাতিন রক সঙ্গীতের নাম উল্লেখ্য। 

কোংগা ঢাকের সঠিক উৎস অজানা, তবে গবেষকেরা একমত যে ১৯শ শতকের শেষভাগে বা ২০শ শতকের শুরুতে কিউবার আফ্রিকান বংশোদ্ভূত জনগোষ্ঠী এটির বিকাশ ঘটায়। আফ্রিকার বান্টি নৃগোষ্ঠীর ইউকা সঙ্গীত ও মাকুতা ঢাক এবং ইয়োরুবা নৃগোষ্ঠীর বেম্বে ঢাকগুলি এটির সরাসরি পূর্বসূরী হিসেবে মনে করা হয়। কিউবা ও লাতিন আমেরিকাতে কোংগা মূলত হাতে বাজানো হয়। ত্রিনিদাদ ও টোবাগোর কালিপসো সঙ্গীত ও সোকা সঙ্গীতে কোংগাগুলিকে কদাচিৎ কাঠের ছোট হাতুড়ি দিয়ে আঘাত করা হয়। অন্যদিকে কঙ্গোতে এগুলিকে হাত ও কাঠের হাতুড়ি --- উভয়কে দিয়ে আঘাত করা হয়।

তথ্যসূত্র
---------

1. 1 2  Warden, Nolan (২০০৫)। "A History of the Conga Drum" (পিডিএফ)। *Percussive Notes*। **43** (1): 8–15। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Kalani (২০০৩)। *All About Congas* (ইংরেজি ভাষায়)। Alfred Music Publishing। পৃষ্ঠা 17। আইএসবিএন 978-0-7390-3349-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
প্রধান প্রবেশ পথ
পার্শ্ব ছবি
**নাগেশ্বর মন্দির** হল ভারতের ওড়িশা রাজ্যের একটি পরিত্যক্ত হিন্দু মন্দির। মন্দিরটি ওড়িশার রাজধানী শহর ভুবনেশ্বরের কাছে গ্রামে অঞ্চলে অবস্থিত। এটি খাল জুড়ে অবস্থিত সুবর্ণেশ্বর শিব মন্দিরের পশ্চিমে ১০.৩৫ মিটার (৩৪.০ ফুট) দূরত্বে লিঙ্গরাজ পশ্চিম খালের পশ্চিমাংশের ডান তীরে অবস্থিত। অনুমান করা হয় যে মন্দিরটিতে ভগবান শিবর পূজা করা হত।

বিবরণ
-----

নাগেশ্বর মন্দির ভুবনেশ্বরের গ্রামে আবাসিক বা কৃষি এলাকার মাঝখানে অবস্থিত। মন্দিরটি ৫.০ মিটার (১৬.৪ ফুট) গভীরতাযর ০.৪ মিটার (১.৩ ফু) উচ্চ দ্বারা ৫.৬ মিটার (১৮ ফুট) প্রশস্তের একটি ভিতের উপরে পূর্ব দিকে মুখোমুখি দাঁড়িয়ে আছে। মন্দিরটির উচ্চতা হল ৮.১৫ মিটার (২৬.৭ ফুট)।মন্দিরটির সমুখ ভাগে রয়েছে প্রবেশ পথ বা দরজা। প্রবেশ পথের নিচে দুইপাশে রয়েছে পাথরের উপর নির্মিত চিত্র-মূর্তি। দরজার উপড়েও রয়েছে এমনই একটি চিত্র-মূর্তি। মন্দির বহির ভাগের দেয়াল জুড়ে বিভিন্ন চিত্র আঁকা রয়েছে।

মন্দিরের গর্ব মহিষ খালি। তবে মন্দিরটির বহিরাগত প্রাচীরের ভাস্কর্যের অভিলাষগুলিই নির্দেশ করে যে মন্দিরটিকে মূলত প্রভু শিভা নিবেদিত করা হয়েছিল। তবে অনেকের মতে মন্দিরটি দেবতা শিবর উদ্দেশ্যে নির্মিত হয়েছিল।

মন্দির মূর্তি জন্য অনেক niches অন্তর্ভুক্ত, যদিও মূর্তি নিজেই বিদ্যমান না। মন্দিরটির বহির্ভাগ নির্মিত হয়েছিল উচ্ছল, বালিপাথর (চৌধনিয়াপদর মুক্তেশ্বর মন্দির- এর উপাদানগুলির অনুরূপ) দ্বারা কলিঙ্গ রাজবংশের রাজত্বকালে।

ইতিহাস
------

নাগেশ্বর মন্দিরটি ওড়িশার মন্দির গুলির মধ্যে অন্যতম প্রাচীন মন্দির। মন্দিরটি কলিঙ্গ রাজবংশের রাজত্বকালে নির্মিত হয়েছিল। স্থানীয় বাসিন্দারা বিশ্বাস করেন যে কেশরস দ্বারা মন্দিরটি নির্মিত হয়েছিল। মন্দিরতে কোনো কারণে পূজাপাঠ বন্ধ হয়ে পড়ে। বর্তমান সময়েও মন্দিরটিতে পূজা হয় না।

সংরক্ষণ অবস্থা
--------------

মন্দির আজ সাধারণত ভাল অবস্থায় আছে, তবে কিছু আঁকা পৃষ্ঠতল মন্দিরটির থেকে খুলে পরেছে বা হারিয়ে গেছে। মন্দিরটির বহির্বিভাগে গাছপালা ও আগাছা জন্মেছে ও মন্দিরটির ক্ষয়সাধন কোরে চলেছে।

উড়িষ্যা রাজ্য পুরাতাত্ত্বিক বিভাগের দ্বারা মন্দিরটি পুনরুদ্ধার করা হয় এবং পুনর্নির্মাণ করা হয়, যার ফলে পাথরগুলি সাদা রঙে চিহ্নিত করা হয়, যা স্থাপত্যিক ভবনটিকে ক্ষয় ও বিকৃত করে।

আরও দেখুন
---------

* চৌষট্টি যোগিনী মন্দির;
* ভুবনেশ্বরের মন্দিরসমূহের তালিকা।

তথ্যসূত্র
---------

বহিঃসংযোগ
---------

* Pradhan, Sadasiba (২০০৯)। *Lesser Known Monuments Of Bhubaneswar*। Bhubaneswar: Lark Books। আইএসবিএন 81-7375-164-1।
* মন্দিরের ছবি।
* নাগেশ্বর মন্দির - উকিম্যাপিয়া।

| * দে
* স
ভুবনেশ্বরের মন্দির |
| --- |
| শিব মন্দির | 
* অশয়নেশ্বর
* অখেদচন্ডী
* অষ্টশম্ভু
* ভারতেশ্বর
* ভারতী
* ভৃঙ্গেশ্বর
* ভ্রুকুটেশ্বর
* ব্রহ্মেশ্বর
* বৈমুখেশ্বর
* চক্রেশ্বরী
* চম্পকেশ্বর
* চন্দ্রশেখর
* চিন্তামণিশ্বর
* দিশীশ্বর
* গঙ্গেশ্বর
* জলেশ্বর
* কপিলেশ্বর
* লবেশ্বর
* লাড়ু বাবা
* লক্ষ্যেশ্বর
* লিঙ্গরাজ
* মদনেশ্বর
* মঙ্গলেশ্বর
* মেঘেশ্বর
* মুক্তেশ্বর
* নাগেশ্বর
* পবনেশ্বর
* পরশুরামেশ্বর
* পূর্বেশ্বর
* রাজারানী
* রামেশ্বর
* সর্বত্রেশ্বর
* শিবতীর্থ
* সুবর্ণেশ্বর
* সুখতেশ্বর
* স্বপ্নেশ্বর
* তালেশ্বর
* উত্তরেশ্বর
* যমেশ্বর

 |
| অন্যান্য মন্দির | 
* অনন্ত বাসুদেব মন্দির
* বেতাল দেউল
* ব্রহ্মা মন্দির
* দেবসভা মন্দির
* গান্ধী গারাবদুর বিষ্ণু মন্দির
* রাম মন্দির
* সুখ মন্দির
* বিষ্ণু মন্দির

 |